Det nye, samlede sygehus er én af mærkesagerne for Vibeke Gamst (K), og det er blandt andet derfor hun nu har valgt at stille op til regionsrådet. - Jeg er sikker på, at det vil være en stor fordel for den konservative politik, at jeg på den måde kan kæmpe for vores holdninger både i Aalborg Byråd og i Nordjyllands Regionsråd. Aalborg er regionens største kommune, og mange af de beslutninger, som træffes her, får betydning langt ud over kommunegrænsen. Det gælder for eksempel den brændende aktuelle debat om placeringen af det nye samlede sygehus, siger Vibeke Gamst. - Det betyder meget, at én af partiets nordjyske spidser stiller op. Det er et signal om, at områder som sundhed og regional udvikling vægtes højt af Det konservative Folkeparti, siger Peder Lund, der er formand for Konservative i Aalborg.

Opsummering:
Det konservative byrådsmedlem i Aalborg Kommune Vibeke Gamst stiller op til regionsrådsvalget den 10. november.